SAMART แจ้งเลิกบ.ย่อย “คอนแทค-อิน-วัน” ยันไม่กระทบธุรกิจ
SAMART แจ้งเลิกบ.ย่อย "คอนแทค-อิน-วัน" ยันไม่กระทบธุรกิจ
17 ก.ค. 2563

บริษัท สามารถคอร์ปอเรชั่น จำกัด (มหาชน) หรือ SAMART เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท คอนแทค-อิน-วัน จํากัด (CIO) ซึ่งเป็นบริษัทย่อยที่บริษัทฯถือหุ้นทางอ้อมผ่าน บริษัท สามารถวิศวกรรม จํากัด ร้อยละ 99.99 ได้จัดตั้งขึ้นเมื่อวันที่ 4 เมษายน 2545 ด้วยทุนจดทะเบียน 1 ล้านบาท เพื่อให้บริการโรงเรียนอบรมการติดตั้งจานรับสัญญาณดาวเทียม แต่เนื่องจากปัจจุบันบริษัทดังกล่าว ไม่ได้ดําเนินการประกอบธุรกิจใดๆ จึงได้ดําเนินการจดทะเบียนเลิกบริษัทกับกระทรวงพาณิชย์ เมื่อวันที่ 9 กรกฎาคม 2563 และปัจจุบันอยู่ระหว่างการชําระบัญชี
อย่างไรก็ตาม การเลิกบริษัทย่อยดังกล่าวไม่ได้มีผลกระทบต่อการดําเนินธุรกิจของบริษัทฯ แต่อย่างใด